बेराफारसे थिं जाय जारिमिनारि आसाम गोरोबथानि सायाव सोंनायनि फिन्नायाव बुङो दि दफा नं 6 नि बिथायाव दाफुंजानाय गोजौ थाखोनि रौंगौसा कमिटिनि सायाव गोथौ फोथायनाय दं। बिसोरो हरनाय थिरांथाया थागिबि अस'मिया समाजखौ संबिजिदारि रैखाथि थामोन्थाखौ होगोन। लोगोसे नोगोरारि सोदांफिन्नाय आइन (Citizenship Amendment Act) नि असिला लानानै माखासे दुथां आखल आखुनि सुबुंआ नंखाय आरो गोरोन्थि लामाजों राज्यो-राजाखौ आन्दायहोदों। राज्योनि सिङाव थानाय साहा बागान आरो गामिफोराव गुबुनारि नोगोरारिखौ थाहैनो आश्रय आरो होगोन होन्ना फोरमायदों। बेरेखा दोलो कंग्रेस आरो लेफ्ट पार्टिया सुबुं सोमावसारनायखौ बांसावनो नागिरदों। गावनि राजखान्थियारि गांनाय उखैनायखौ सुफुंनो थाखाय बेबादि गेसाव थांखियाव नांथाबदों होन्ना सोंखारियो।